ROMÂNIA
JUDETUL TIMIŞ							
MUNICIPIUL TIMISOARA
DIRECȚIA INCUBATOR DE PROIECTE 
ECHIPA DE IMPLEMENTARE A PROIECTULUI
Dispoziția Primarului nr. 2149/11.10.2022
Nr. TMI2023-003551/14.07.2023


REFERATUL DE APROBARE A PROIECTULUI DE HOTĂRÂRE
 privind aprobarea suplimentării rezervei de implementare destinată reechilibrării  contractului de execuție lucrări (proiectare și execuție)  nr. 252/29.10.2020 aferent proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783, finanțat prin POR 2014-2020.

1. Descrierea situației actuale
Pentru obiectivul de investiţii din cadrul proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783, s-a depus cererea de finantare în cadrul POR2014-2020, Axa prioritară 8 – Dezvoltarea infrastructurii sanitare si sociale, Prioritatea de investitii 8.1. Investitii in infrastructurile sanitare si sociale care contribuie la dezvoltarea la nivel national, regional si local, reducand inegalitatile in ceea ce priveste starea de sanatate si promovand incluziunea sociala prin imbunatatirea accesului la serviciile sociale, cultural si de recreere, precum si trecerea de la serviciile institutionale la serviciile prestate de comunitati, Operatiunea A - Ambulatorii, în baza căreia a fost semnat Contractul de finanţare nr. 4619/23.07.2019. Cererea de finantare si cheltuielile aferente pentru obiectivul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“,  au fost aprobate de Consiliul Local prin Hotărârea nr. 277/21.05.2019 și modificată prin Hotărârea nr.227/30.05.2023.

Între Municipiul Timişoara în calitate de Achizitor şi SC ALEX-DIA CONSTRUCT SRL în calitate de Executant, a fost încheiat şi este în derulare Contractul de execuţie lucrări (proiectare și execuție) nr. 252/29.10.2020, pentru obiectivul de investiţii „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“ - COD SMIS 126783, în valoare inițială  de 5.847.973,80 lei fără TVA, din care 36.700,00 lei fără TVA pentru servicii de proiectare și asistență tehnică din partea proiectantului și 5.811.273,80 lei fără TVA pentru execuție lucrări. 

Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană, având în vedere că Ucraina este principalul furnizor şi producător de oţel şi materie primă pentru piaţa europeană a construcţiilor. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură, cum sunt: mixturile asfaltice, bitumul, oţelul sau fierul-beton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile. Indicele de cost total în construcţii este comunicat de Institutul Naţional de Statistică

Criza generată de virusul SARS-CoV-2 a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii de către Institutul Naţional de Statistică începând cu luna martie 2021. Creşterea de preţ nu a putut fi avută în vedere de către ofertanţi la data depunerii ofertelor.

Criza generată de contextul internaţional a condus la creşteri ale preţului la carburanţi, dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional.



2. Schimbari preconizate și rezultate așteptate
Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.

În conformitate cu prevederile art. 9 din OUG nr. 64/2022: 
· beneficiarii fondurilor externe nerambursabile constituie o rezervă de implementare, în limitele şi condiţiile prevăzute de ordonanţa de urgenţă, destinată plăţii ajustărilor de preţ ale contractelor de achiziţie publică prin încheierea de act adiţional la contractul de achiziţie publică, în limitele şi condiţiile prevăzute de prezenta ordonanţă de urgenţă.
· beneficiarii fondurilor externe nerambursabile încheie acte adiţionale la contractele de achiziţie după parcurgerea etapelor prevăzute la art. 10.
· rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite de lege (50% din valoarea contractului).
· pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 15% din valoarea restului de executat a contractului de achiziţie, determinat iniţial, la momentul intrării în vigoare a ordonanţei de urgenţă, prin încheierea de acte adiţionale la contracte, fără a depăşi pragurile prevăzute de lege (50% din valoarea contractului).
· Suplimentarea rezervei de implementare în condiţiile poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor prevăzute de lege. 

3. Alte informații 
În conformitate cu art. 9 alin. (3), din OUG 64/2022, prin HCL nr 385 din 28.07.2022 s-a constituit rezerva de implementare inițială în procent de 23% din valoarea restului de executat a contractului de achiziţie, destinată plății ajustărilor de preţ aferentă Contractul de execuţie lucrări  252/29.10.2020 pentru proiectul „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783. Valoarea inițială a rezervei de implementare inițială a fost în sumă de 1.327.810,64 lei fara TVA, respectiv 1.580.094,66 lei cu TVA.  Ulterior adoptării hotărârii de consiliu a fost semnat Actul adițional nr. 3/2022, cu Anexa 1 reprezentând restul de executat. Valoarea restului de executat la momentul intrării în vigoare a ordonanței a fost de 5.782.264,74 lei fără TVA.

Până în prezent au fost efectuate plăți în valoare de 1.508.577,05 lei reprezentând 95,47% din valoarea rezervei de implementare. Pentru continuarea derulării Contractului de execuţie lucrări (proiectare și execuție) nr. 252/29.10.2020 aferent proiectului „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“ - COD SMIS 126783, valoarea rezervei de implementare constituită inițial se suplimentează cu suma de 865.963,46 lei fără TVA, respectiv 1.030.496,52 lei cu TVA. 

Suplimentarea rezervei de implementare nu va conduce la depășirea pragurilor prevăzute de legislația în vigoare. 

4. Concluzii
Considerăm necesară și oportună aprobarea proiectului de hotărâre privind aprobarea suplimentării rezervei de implementare destinată reechilibrării contractului de executie lucrari nr. 252/29.10.2020  pentru „Reabilitarea, extinderea şi dotarea infrastructurii ambulatoriului O.R.L. din cadrul Spitalului Clinic Municipal de Urgenţe“- Cod SMIS 126783 finanțat prin POR 2014-2020.  

Cod FO53-03,Ver.3
Page 2 of 2
